51. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ.3327/405 της 24 Μαΐου/8 Ιουν.  1967 (ΦΕΚ Β΄ 372). Περί του τρόπου επιστροφής του ειδικού φόρου κύκλου εργασιών του Β.Δ. της 1.2.51, του καταβαλλομένου επί της καυστικής και ανθρακικής σόδας, των μετάλλων κλπ. Έχοντες υπ’ όψιν:1)Την διάταξιν της παρ. 2 του άρθρ. 4 του Β.Δ.της 1.2.51 «περί επιβολής ειδικού φόρου κύκλου εργασιών επί ενίων ειδών», 2)την διάταξιν της παρ. 2 του άρθρ. 15 του Ν.Δ. 2561/53 «περί συμπληρώσεως και τροποποιήσεως φορολογικών τινων Νόμων και άλλων διατάξεων», 3)τας διατάξεις του άρθρ. 10 του Ν.Δ. 631/48 «περί κυρώσεως του από 7 Δεκ. 1947 Ν.Δ/τος περί τροποποιήσεως και συμπληρώσεως διατάξεων φορολογικών τινων Νόμων» και 4)την ανάγκην της ταχυτέρας επιστροφής του φόρου κύκλου εργασιών εις τας επιχειρήσεις και ιδρύματα, αίτινες εκ του Νόμου δικαιούνται ταύτης, αποφασίζομεν: Τροποποιούντες:α)την υπ’ αριθ. Μ.8133/27.8.51 απόφασιν ημών «περί επιστροφής του επί πλέον καταβαλλομένου ειδικού φόρου κύκλου εργασιών άρθρ. 1 του Β.Δ. 1.2.51», β)την υπ’ αριθ. Μ.11630/9.12.53 απόφασιν ημών «περί του τρόπου συμψηφισμού και επιστροφής του φόρου κύκλου εργασιών του Β.Δ. της 1.2.51, του καταβαλλομένου επί της καυστικής και ανθρακικής σόδας» και γ)την υπ’ αριθ. Σ.144061/25.6.49 ομοίαν «περί επιστροφής εις τα Ιδρύματα «Φανέλλα του Στρατιώτου», Ελληνική Μέριμνα» και Επιτροπή Προνοίας Βορείων Επαρχιών της Ελλάδος», του υπό τούτων καταβαλλομένου φόρου κύκλου εργασιών επί ειδών αγοραζομένων υπ’ αυτών εκ των εν Ελλάδι Βιομηχανικών ή Βιοτεχνικών επιχειρήσεων και προοριζομένων δια την εκπλήρωσιν των σκοπών των, ορίζομεν όπως, εφεξής, η κατά τ’ ανωτέρω επιστροφή του φόρου κύκλου εργασιών εις τους δικαιούχους, ενεργήται, εις πάσαν περίπτωσιν, κατόπιν αποφάσεως των αρμοδίων Οικον. Εφόρων, κατά την εν ταις ως άνω αποφάσεσιν οριζομένην διαδικασίαν και τας δια την εφαρμογήν τούτων παρασχεθείσας οδηγίας. Η παρούσα δημοσιευθήτω δια της Εφημερίδος της Κυβερνήσεως. 27.Α.η.50-51 Φορολογία Κύκλου Εργασιών 